Лакхара ишколе дехьаялале, Лесли тидаме ийцира дукхаха йолчу колледжийн селекционераша, царна юкъахь яра Теннессин университет а, Стэнфордан университет а. 1986 шарахь Лесли дехьаелира Инглвудера Морнингсайдан лакхара ишколе, оцу хенахь дуьйна ишколан баскетболан командин седа хилира, цуьнца цхьаьна кхуьура волейболан а, яйн атлетикин командашна юкъахь къийсамашка эха. АЦШ ишколан тӀегӀанехь Лесли уггаре дикачех баскетболхойх яра, 1989 шарахь шен командица штатан чемпионатехь туьйлира, кхин тӀе кхайкхира АЦШ кегийрхойн гулйина команде. ТӀаьхьарчу шарахь ишколан чемпионатехь Лизас кхуссура юккъера барам 27 очко, 15 буьрка хьалха схьаоьцура, ткъа шен ишколан коммандера тӀаьххьарчу матчехь садаӀа а бахале кхоьссира 101 очко, цул тӀаьхьа дуьхьала йолу команда ловзаран шолгӀачу декъе ара ца елира.